રાજકીય પક્ષોએ અમદાવાદ સહિતના વિસ્તારોમાં મતદારોને મતદાન મથક સુધી પહોંચતા કરવા કાર્યકરોને દોડતા કરી દીધા હતા. ગુજરાતના ભાગ્યનો ફેંસલો આજે ર.રર કરોડથી વધુ મતદારો કરી રહ્યા હોઇ વડા પ્રધાન નરેન્દ્ર મોદીએ રાજ્ય વિધાનસભાની ચૂંટણીમાં પ્રથમ વખત વડાપ્રધાનના પદેથી રાણીપમાં, ભાજપના પ્રદેશ અધ્યક્ષ અમિત શાહે નારણપુરામાં, કેન્દ્રીય નાણાપ્રધાન અરુણ જેટલીએ વેજલપુરમાં, પૂર્વ નાયબ વડા પ્રધાન અને ભાજપના વરિષ્ઠતમ નેતા એલ.કે. અડવાણીએ શાહપુરમાં, પૂર્વ મુખ્ય પ્રધાન આનંદીબહેન પટેલે ઘાટલોડિયામાં મતદાન કર્યું હતું.